google/wiki40b huggingface dataset:
Friidrett under Samveldelekene 2018 – 5000 meter menn

5000 meter for menn var en del av friidrett under Samveldelekene 2018, og ble arrangert 8. april 2018 på Carrara Stadium i Gold Coast i Australia.

Resultater

Med 19 deltakere ble det kun arrangert finale.
Capirote

Capirote er en spiss, kjegleformet hatt av papp som bæres som katolsk ordenshette i spektakulære opptog under tradisjonelle påskemarkeringer, særlig i Spania. Hodeplagget ble opprinnelig brukt som skamstraff og tegn på bot (religiøs soning).

Historikk og bruk

Capiroter skal først ha blitt tatt i bruk av flagellanter i Spania. Flagellantene var en kristen bevegelse som oppstod på 1200- og 1300-tallet og bestod av folk som pisket seg selv, gjerne offentlig i opptog, som en botsgjerning, altså for å sone synd og dele Jesu lidelser og offer. 
Hodeplagget ble også brukt ved utførelsen av dødsstraff i Spania. Det var dessuten påbudt «dumrianhatt» for dem som kjetterdomstolen i den spanske inkvisisjonen dømte til offentlig ydmykelse og stigmatiserende skamstraff. 
Hatten brukes fortsatt av lavkirkelige brorskap, deriblant nazarenos og phariseos, flere steder i Spania, blant annet i byene Sevilla og Granada sør i landet. Medlemmene ifører seg hatten som del av en ordensdrakt og bærer den i tradisjonelle prosesjoner av sørgende skarer med religiøse symboler under den hellige uka før påske. Den høye kremmerhushatten har da ofte et kappeformet trekk som dekker hele hodet og halsen bortsett fra to utklipte hull til øynene som på et spøkelse med laken i populærkulturen. Mennene kler seg også i botskapper. Farger og snitt varierer mellom brorskapene. Mange går barbeint, har hansker, bærer lange stearinlys eller kors. Noen har også andre typer hetter enn spisse capiroter, for eksempel varianter som er lavere eller har en spiss som henger ned.

Ku Klux Klan-hetter

Også medlemmer i den amerikanske rasistbevegelsen Ku Klux Klan kan kle seg i hvite kapper og spisse, koniske hatter med eller uten ansiktsmasker som skjuler identiteten til bærerne. Opprinnelsen til Ku Klux Klan-draktene er uklar, men likheten med de spanske brorskapenes ordensdrakter skyldes kanskje en tilfeldighet. Ironisk nok er capiroten et katolsk hodeplagg, mens Ku Klux Klan er en antikatolsk, hvit, nasjonalistisk og protestantisk organisasjon.
Capiroter med anonymiserende maske kan for øvrig også likne på finlandsluer og bøddelhetter.
Sphalloeme

Utseende

Middelsstore, ganske smale, gulbrune trebukker. Antennene er tynne og noe lengre enn kroppen. Pronotum er rundet, dekkvingene er lange, smale og jevnbrede eller litt rundede. Beina er gule, middels lange, lårene ikke påfallende fortykkede.

Utbredelse

Slekten har én art i Brasil og det nordligste Argentina, og én art i Mexico.
Scandium

Historie

Dmitrij Mendelejev forutså i 1869 eksistensen av 3 ukjente grunnstoff, inkludert et han kalte eka-bor med atomnummer 21.
I 1879 fant den svenske kjemikeren Lars Fredrik Nilson et nytt grunnstoff ved spektralanalyse av mineralene euxenitt og gadolinitt. Han isolerte 2 gram med rent scandiumoksid (Sc₂O₃) fra 10 kg med euxenitt. Den svenske kjemikeren Per Teodor Cleve så at scandium svarte godt til Mendelejevs eka-bor, og underrettet ham om dette i august 1879.
I 1937 ble rent metallisk scandium fremstilt for første gang ved hjelp av elektrolyse. 99% rent scandium i større kvanta (ca. 500 gram) ble ikke fremstilt før i 1960.
Det nye grunnstoffet ble døpt scandium etter scandia som er det latinske navnet på Skandinavia.

Egenskaper

Scandiums utseende er mørkt metallisk sølvaktig, men i kontakt med luft utvikler det et gulaktig eller rosa oksidsjikt. Det er et hardt transisjonsmetall som ikke er korrosjonsbestandig i ren form, og som løses opp ved langvarig kontakt med svake syrer. I likhet med andre reaktive metaller angripes det ikke av en 1:1 blanding av salpetersyre (HNO₃) og flussyre (HF). Scandium regnes som lettmetall.

Isotoper

Naturlig forekommende scandium består utelukkende av den stabile isotopen ⁴⁵Sc. I tillegg finnes 24 kunstig fremstilte ustabile (og dermed radioaktive) isotoper. Av disse er de mest stabile ⁴⁶Sc med halveringstid 83,79 døgn, ⁴⁷Sc med halveringstid 3,3492 døgn, ⁴⁴ᵐ¹Sc med halveringstid 58,6 timer, og ⁴⁸Sc med halveringstid 43,67 timer. Alle de resterende isotopene har halveringstider kortere enn 4 timer, og de fleste kortere enn 1 minutt.
CAS-nummer: 7440-20-2

Forekomst

Scandium er et sjeldent grunnstoff som bare finnes i et fåtall mineraler. I fremstillingen av rent scandium blir hovedsakelig thortveititt (oppkalt etter den norske ingeniøren Olaus Thortveit) brukt som råmateriale. Av thortveititten blir scandiumoksid utvunnet gjennom flere prosess-steg. Rent scandium utvinnes av scandiumoksid ved kjemisk reduksjon med fluor og kalsium.

Anvendelse

Scandium brukes i aluminiumlegeringer. Det brukes også i høy-ytelses kvikksølvdamplamper, og sammen med holmium og dysprosium gir disse lampene et lys som er nært dagslys i fargetemperatur. Videre brukes scandium i fremstillingen av laserkrystaller. Magnetiske datalagringsmedier blir tilsatt scandiumoksid for å øke magnetiseringshastigheten.
Colpochilodes

Levevis

Artene lever på gressmarker der larvene lever i jorden og eter på røtter.

Utbredelse

Slekten er utbredt i Australia.
Jerf el Ahmar

Jerf el Ahmar, arkeologisk funnsted fra neolittisk steinalder i Syria, ved elven Eufrat. Bosatt omkring 9 600 – 8 800 f.Kr, det vil si i yngre dryas, ved inngnangen til tidlig neolittisk jordbruksperiode. Dette var en kald periode klimatisk sett og representerte en periode hvor mange tidlige landsbyer ble forlatt eller krympet kraftig, eksempelvis Abu Hureyra.
Jerf el Ahmar ble oppdaget sent på 1980-tallet og utgravd av Danielle Stordeur ved universitetet i Lyon, som en hasteutgraving 1995-99 i forbindelse med oppdemming av Eufrat.
Typisk for denne tidlige perioden hadde landsbyen en sentral, kommunal lagerbygning for korn og matvarer i sentrum, som også synes å ha fungert som bygning for ritualer. Oksehoder hang på veggene i visse bygninger både i Hallan Çemi og fire oksehoder i Jerf el-Ahmar, 300 km fra hverandre. Hvert enkelt hus viste ingen tegn til å ha hatt noen økonomisk funksjon. Først senere i neolittisk tid gikk hvert enkelt bolighus over til å inneholde forrådsrom for matvarer, særlig korn.
Studier viser at befolknignen livnærte seg av gasellejakt og konsum av vill-korn, ville belgfrukter og andre planter.
Mairie de Saint-Ouen (Paris Metro)

Mairie de Saint-Ouen er en stasjon på metroen i Paris.
Stasjonen betjener linje 13.
Odontolabis macrocephala

Utseende

En stor (hannen 29-47 millimeter), bred og kraftig, blankt svart hjortebille. Hannen har stort hode og forstørrede kjever, disse er gjerne omtrent så lange som hodet, med en butt tann ved roten og 4-5 tenner i den ytre delen. Hodet er bredt, U-formet innbuktet foran og har en butt, bred tann på sidene bak fasettøynene. Pronotum er blankt, mye bredere enn langt, innsnevret bak. Dekkvingene er blanke, noe hvelvede, bredest bak roten. Beina er svarte. Hunnen er bredere, uten forstørrede kjever, hodet med et rundet utskudd under fasettøynene.

Levevis

Larvene utvikler seg i råtne trestammer.

Utbredelse

Arten er utbredt i Thailand, Vietnam og det sørlige Kina.
Vilhelmine Ernestine

Kurfyrstinne

28. august 1680 arvet de titlene kurfyrste og kurfyrstinne av Pfalz. Kurfyrsten døde den 26. mai 1685, og Vilhelmine Ernestine kom til å overleve ham med mere enn 20 år. Paret fikk ingen barn.
Vilhelmine tilbrakte sine siste år sammen med søsteren Anna Sophie av Danmark på slottet Lichtenburg i Sachsen. I 1811 ble deres gravmæler oppført i det fyrstelige gravkapellet i Freiberg domkirke.
Ute (tidsskrift)

Ute er et norsk magasin som dekker stoffområdene jakt og friluft. Utgiver er Fri Flyt. Ute kommer, per 2016, med syv utgaver i året.
The Braaid

The Braaid er navnet på et keltisk rundhus fra jernalderen og to norrøne langhus fra rundt 1000-tallet som ligger i sognet Marown på øya Man. Det ligger midtveis mellom hovedstaden Douglas og Foxdale sørenden av øya. Stedet er markert med et grønt skilt ved vegen. Stedet er unikt da det fører sammen bygninger fra jernalderen og vikingtiden ved at de ble benyttet sammen. 
Det er antatt at det var steinsirkel på det samme stedet som antagelig går tilbake til neolittisk tid eller bronsealderen. Senere ble det en norrøn gård her hvor det var gode beitemarker og godt klima. Stedet besto allerede av et keltisk rundhus, rundt 16 meter i diameter, bygd i stein og holdt oppe av store stående steiner. Taket har hatt torv støttet oppe av stolper. 
De to langhusene hadde forskjell nytte. Det første hadde buete vegger, lik et skip, bygd av stein og torv, men hver ende hadde vegger bygd i tre. Taket ble holdt opp av to rader med stående steiner. Det var ingen adskilte rom innenfor. Det målte rundt 20 ganger 9 meter. Det andre langhuset var et fjøs for kyr og andre dyr. Dette var bygget med mange bås av stein langs nordveggen. Taket var lavt og veggene var ikke kurvet. Bygningen målte 18 ganger 8 meter.
Størrelsen på bolighuset, som var større enn normalen, kan tyde på at dette var mer enn bare en gård. Stedet ble utgravd i 1942 og senere på nytt i 1964.
Ikke langt unna ligger et annet fortidsmonument, vollen Broogh Fort.
Tybalmia

Utseende

Middelsstore, avlange, gråbrune trebukker. Antennene er noe lengre enn kroppen. Pronotum er uten tenner på sidene. Dekkvingene er nokså jevnbrede, med stumpvinklede "skuldre".

Utbredelse

Slekten er utbredt i Mellom- og Sør-Amerika, fra Mexico i nord til Bolivia i sør.
Irgens

Den danske og norske slekten Irgens (opprinnelig Jürgens), herunder den adelige og nå utdødde slektsgrenen Irgens von Westervick og gjennom kvinneledd den adelige slekten von Irgens-Bergh, kommer opprinnelig fra Slesvig-Holsten.

Irgens

Dr.med. Johannes Jürgens kom til Norge sammen med broren Joachim Jürgens. Begge var sønner av Heinrich Jürgens (født 1580) og Catharina, født Fruchtnichts (født 1584). Navnevarianten Irgens ble tatt i bruk rundt 1640. Joachim Irgens ble adlet med navnet von Westervick. Han og hustrua hadde ingen etterkommere. Johannes Irgens har en rekke etterkommere. Den norske grenen stammer fra stadsfysikus i Trondheim Joachim Irgens (1644–1725).

Slektsvåpen

Skjold: Skrådelt med i 1. (øverste) felt tre liljer langs delingen og i 2. felt to fembladinger (eller roser). Hjelmtegn: En lilje mellom to vesselhorn (eller bare to vesselhorn). Våpenet er også ført av slektsmedlemmer med noen mindre variasjoner av figurene.

Irgens von Westervick

Joachim Irgens (1611–1675), godseier, og hustrua Cornelia født Bicker ble adlet i 1674 med navnet von Westervick/af Vestervig. Samtidig fikk de et våpenskjold som blant annet inneholder 1. og 2. felt med stokkfisk mellom to kroner, 2. felt med bjelke fra Bicker-slektens våpen, og 3. felt med tre liljer (som naturlige liljer) fra Irgens-våpenet.

von Irgens-Bergh

Norskfødte Mathias Friis Bergh (1786–1828), sønn av Gerhard Gunnerus Bergh (1755–1834) og Pauline Birgitte f. Irgens (1766–1825), ble tatt opp i den danske adelsstanden i 1824 med navnet von Irgens-Bergh. Slekten lever i Danmark.
Trondheim byleksikon

Trondheim byleksikon er et leksikon som dekker Trondheim kommune. Leksikonets mål er at det skal speile byen både i nåtid og i fortid.
Trondheim byleksikon har kommet i to utgaver. Første utgave ble utgitt i 1996. Andre utgave ble gitt ut 24. mai 2008 i et mye større format, og inneholder 5000 oppslagsord og har et første-opplag på 7000.
Deler av leksikonet bygger på Wilhelm K. Størens bok Sted og navn i Trondheim, med undertittelen Et topografisk–historisk leksikon, fra 1983, og innholdet herfra har vært en viktig del av basismaterialet for byleksikonet. Sted og navn i Trondheim omhandlet kun de bydelene som var innesluttet av bygrensen av 1892, samt Bymarka og det gamle Lade sogn, det vil si Strinda herred med unntak av Bratsberg sogn. Bydelene Tiller, Leinstrand og Byneset var altså ikke omfattet.
Ulla fyr

Tekniske fyrdata

Fyret er et rødt jerntårn på en hvit betongbygning. Lyshøyden er 21,5 meter over høyvann. Lysstyrken er på 40 500 Candela, og lysvidden er på 13,3 nautiske mil. Lyskarakteren er Oc (2) WRG 8s, som betyr at det blir gitt en gruppe på to formørkelser med rødt grønt og hvitt lys hvert 8. sekund. Fyrlyset har 12 sektorer.
Twentieth-Century Trumpet

Twentieth-Century Trumpet er et album av Ole Edvard Antonsen og Wolfgang Sawallisch, utgitt i 1998 av EMI.
Australian Open 1990

Australian Open 1990 er en Grand Slam-turnering i tennis og ble spilt mellom 15. og 28. januar i Melbourne.
Kunak

Byen

Byen Kunak har 13 823 innbyggere.
Hyboschema

Utseende

Store, kraftige, svarte biller. Kroppsformen er kort og hvelvet, noe som er ganske uvanlig for hornbiller, og dessuten er overflaten ganske matt.

Utbredelse

Den ene arten som er kjent i denne slekten lever på Madagaskar.
Egil Gade Greve

Utdanning og virke

Egil Gade Greve tok eksamen på Bergens Handelsgymnasium i 1948. Deretter reiste han til sjøs, men før han kom hjem igjen, var han innom Columbia University i USA og tok kurser i økonomi og administrasjon. I 1953 giftet han seg med Astrid Birgitte Kolderup og arbeidet deretter i en mindre bedrift i Bergen før de sammen overtok ledelsen av hennes families bedrift, Peter M. Kolderup A/S, en tradisjonsrik grossist- og detaljistbedrift i glass- og steintøybransjen. Her gjennomførte han en strukturendring fra en tradisjonell bergensk handelsbedrift med agenter som reiste rundt i landet til et moderne konsern med 140 butikker i Til Bords-kjeden som ble betjent fra et moderne sentrallager i Bergen.
I 1967 ble han valgt inn i styret for Bergens Privatbank. I 1975 fusjonerte den med Bergens Kreditbank og dannet den nye Bergen Bank. I 1980 ble Greve bedt om å gå inn i bankens ledelse. Etter to år som viseadministrerende direktør ble han i 1982 administrerende direktør og hadde den stillingen i ni år. I sin tid i banken gjennomførte han en radikal reorganisering av virksomheten. Han reduserte kostnadene og fikk yngre medarbeidere i ledelsen.
Greve var innstilt på å fusjonere videre, og drøftet fusjon med bankdirektør Tor Moursund i Christiania Bank og Kreditkasse. Men Kreditkassens styre gikk ikke inn for dette, så det ble ikke noe av planene. Imidlertid fikk Greve en henvendelse fra Den norske Creditbank om fusjon, DnC hadde tapt mye på utenlandsengasjement. Styrene i de to bankene gikk inn for dette og de to bankene ble til DnB i 1990. Greve var den nye bankens første administrerende direktør, men gikk av for aldersgrensen i 1991.
Verdensmesterskapet i friidrett innendørs

VM i friidrett innendørs blir arrangert av det internasjonale friidrettsforbundet IAAF for å kåre verdensmestre i de ulike friidrettsøvelsene. Fra 1985 til 2003 ble verdensmesterskapet arrangert annethvert år. Fra 2004 ble mesterskapet flyttet til å treffe årene mellom Verdensmesterskapet i friidrett utendørs.
Plassen kirke

Historie

Den første kirken i Plassen ble innviet av biskop Halvor Folkestad 27. august 1879. Det var en åttekantet kirke i laftet tømmer, utvendig kledd med hvitmalt panel. Den hadde 240 sitteplasser. Den var tegnet av arkitekt Jacob Wilhelm Nordan (1824–1892), regnet som en av Norges mest produktive kirkebyggere.
2. juli 1904 ble kirken truffet av lyn, og kirken brant ned til grunnen i løpet av et par timer. Dagen etter skulle det være gudstjeneste i kirken, og sogneprest Opsand med frue og gjester ankom Plassen. Forskrekkelsen var stor da de fikk se den brannherjede tomta. Men prest og menighet samlet seg på kirkebakken, og sognepresten holdt en preken som ble husket lenge av de som var tilstede. Det var en underlig stemning denne søndags formiddagen. Noe av kirkens innbo ble reddet: kirkens kar, alterbordet, døpefonten og flere av gulvteppene. Disse ble oppbevart på nabogården Grønnæs. Kirkeklokkene hadde fått ille medfart, den største var helt ødelagt, den minste var hel, men skadet. I dag står en brannherjet kirkeklokke ved inngangen til kirken og minner om det som skjedde i 1904.
Folk i området satte straks i gang med oppbygging av ny kirke og bare tre år senere var den nye kirken reist og ble innviet og vigslet den 17. juli 1907 av biskop Christen Brun. Kirken ble tegnet av arkitekt Victor Nordan (1862–1933), sønn av Jacob Wilhelm Nordan.
Orgelet ble levert av firma Olsen og Jørgensen. Byggmester var en ved navn Olsen fra Vang. Grunnmuren ble laget i 1905, derfor står dette årstallet på tårnfløyen. Menigheten hadde samlet inn penger til lysekrone, orgel og en del andre gjenstander. En avstøpning av Thorvaldsens vakre og velkjente Kristusstatue, var en gave fra en i menigheten. Til orgelet hadde også Trysil privatbank og Trysil skogkasse gitt bidrag. Til sammen kosten kirken kr. 17 000.
I 1968 kom ny utsmykning på plass, nemlig tre vakre glassmalerier av Bjarne Rundfloen (1920–75), som var en allsidig og anerkjent billedkunstner fra Lutnes.
Olavskirken i Tønsberg

Olavskirken i Tønsberg var en rundkirke som tilhørte Olavsklosteret i Tønsberg. Kirken er nevnt første gang i 1206. Den ble ødelagt i brann, sannsynligvis under den store bybrannen i 1536.
Baglerkongen Erling Steinvegg ble begravet i Olavskirken da han døde i 1207.
Olavskirken er den eneste rundkirken i Norge, og den største i Norden. Da den ble bygd, på slutten av 1100-tallet, skulle den være en kopi av Den hellige gravs kirke i Jerusalem. Den fungerte både som kirke og borg, siden premonstratermunkene som brukte Olavsklosteret, hadde sterke fiender. Rundhuset, som er hoveddelen av de tre runddelene, var på 23 meter i indre diameter.
Ruinene av kirken kan i dag ses i Storgata, ved Hotell Maritim, der Riksantikvaren drev konserveringsarbeid fra 2007 til 2009. Olavsklosteret ligger på den andre siden av gata. Det ble gravd ut i forbindelse med byggingen av Tønsberg bibliotek som åpnet i 1992. Klosterruinene er tilgjengelig for publikum i kjelleren på biblioteket.  
Foreningen Rundkirkens venner i Tønsberg arbeider for å formidle Olavskirkens historie, og ønsker å gjenreise kirken.
Soupha

Utseende

En nokså liten, ensfarget brun trebukk. Oversiden er fint hårete og nokså kraftig punktert. Antennene er lengre enn kroppen, med lange, fine hår. Pronotum er rekatngulært sett ovenfra, litt bredere enn langt og betydelig smalere enn de jevnbrede dekkvingene.

Levevis

Larvene lever inne i død ved.

Utbredelse

Arten er bare kjent fra Laos.
Håndballens venner

Håndballens venner (stiftet 15. oktober 1988 i Oslo) er supporterklubben til norges landslag i håndball for kvinner og menn.
Det første styret ble ledet av Yngvar Numme, valgt ved stiftelsedato, han ble også gjenvalgt som leder på det første ordinære årsmøte i november 1989.
Lizard fyr

Lizard fyr er beliggende på Lizard Point i Cornwall, England, gir navigasjonshjelp til fartøy i trafikk langs Den engelske kanal og varsling av de farlige havområdene utenfor Lizard Point.
Fyret består av et enkelt lyssystem som avgir et hvitt blink hvert tredje sekund med en rekkevidde på ca. 40 kilometer. Tårnet er forsynt med en tåkelur som avgir to signal hvert minutt.
Fylkesvei 2050

Fylkesvei 2050 går mellom Holmgård og Rusvekk i Grue kommune. Veien er 3,7 km lang.
Frem til 2019 hadde veien betegnelsen Fylkesvei 412.
Cirrostratus

Cirrostratus skyer eller slørskyer består av iskrystaller. Skyene er hvitaktige og danner et fiberaktig slør som ofte dekker hele himmelen. Av og til er de så tynne at de så vidt er synlige. Disse skyene blir dannet i høyder over 6000 m (20 000 fot) ved at luft blir løftet i stor skala til høyder der den kondenserer til iskrystaller. De kan være et tegn på at en værfront nærmer seg, særlig hvis de bygger seg opp fra en retning (såkalte opptrekksskyer). Dermed kan det ventes nedbør det neste døgnet når slike skyer er observert.
Vi skiller mellom flere former for cirrostratus. De vanligste er fibratus og nebulosis. Fibratus består av lange, tynne tråder som dekker et stort område av himmelen. Den jevne overflaten på disse skyene skyldes at iskrystallene blir fanget av sterk og stabil høydevind.
Nebulosis er svært tynne skyer, og mangler fiberstrukturen som vi finner i andre cirrusskyer. Ofte kan det eneste vi merker i forbindelse med slike skyer være en svak reduksjon i solinnstrålingen.
Når sollyset skinner gjennom cirrostratusskyer blir lyset brutt, og det kan oppstå en halo. Dette er en lysende ring rundt sola, og har en vinkelradius på ca. 22°. Det er også mulig å se sekundære haloer med større radius.
Av og til kan det snø fra cirrostratus, men snøen fordamper lenge før den når ned til bakken. Dette kalles virga. Cirrostratus kan føre til lett turbulens, men har vanligvis liten betydning for flytrafikken.
Norsk Filatelistforbund

Norsk Filatelistforbund er en interesseorganisasjon for frimerkesamlere og filatelister. De fleste frimerkeklubbene i Norge er tilsluttet Norsk Filatelistforbund. Totalt har forbundet 3 400 medlemmer fordelt på 110 klubber. Forbundet ble stiftet i Stavanger 13. juni 1931.
Forbundet gir ut medlemsbladet Norsk Filatelistisk Tidsskrift åtte ganger i året, samt håndbøker og annen filatelistisk litteratur. Norsk Filatelistforbund arrangerer også nasjonale og internasjonale frimerkeutstillinger.
Forbundets ungdomsorganisasjon heter Norges Frimerkeungdom, som er organisert som et eget forbund med separat økonomi og styre.
Forbundspresident siden 2017 er Frank Gilberg.
Organisasjonen er medlem av Federation of European Philatelic Associations og Fédération Internationale de Philatélie.
Stratospheric Observatory for Infrared Astronomy

Stratospheric Observatory for Infrared Astronomy (SOFIA) er et samarbeid mellom den amerikanske romfartsorganisasjonen NASA og Deutsches Zentrum für Luft- und Raumfahrt (DLR). Et Boeing 747SP har blitt ombygd for å huse et speilteleskop med diameter på 2,5 m. Teleskopet er ment for infrarøde astronomiske undersøkelser 12 km opp i stratosfæren.

Flyet

Boeing 747SP-flyet som huser teleskopet, var opprinnelig et passasjerfly med serienummer 21441. Flyet ble levert til Pan American World Airways i mai 1977. Pan Am ga det navnet «Clipper Lindbergh», og flyet ble døpt av Anne Morrow Lindbergh, enken etter Charles Lindbergh, på 50-årsdagen til Lindbergs berømte flygning fra New York til Paris. 
American Airlines kjøpte flyet i 1986 og hadde det i sin tjeneste frem til 1995. To år senere kjøpte NASA flyet. 
Under prøveflyvninger var flyet stort sett fremdeles i AA sine farger, med en påmalt sort firkant der hvor teleskopet skulle være. I 2006 fikk flyet nye farger. Året etter inviterte NASA Lindberghs barnebarn Erik Lindbergh til igjen å døpe flyet «Clipper Lindbergh».
Verdensutstillingen i San Francisco (1915)

Verdensutstillingen i San Francisco i 1915, med det offisielle navnet Panama-Pacific International Exposition, var en verdensutstilling avholdt i San Francisco, USA, mellom 20. februar og 4. desember 1915. Utstillingen ble offisielt avholdt for å feire ferdigstillelsen av Panamakanalen, men ble i byen sett som en god måte å vise omverdenen hvordan den vellykkede gjenoppbyggingen av San Francisco etter jordskjelvet som ødela byen 18. april 1906. Utstillingen ble bygget på et 2,6 kvadratkilometer stort område langs den nordlige delen av San Franciscos kyst.
I midten av utstillingsområdet stod Tower of Jewels, som var et 130 meter høyt tårn dekket av over 100 000 glasskrystaller i forskjellige farver. Om natten var tårnet opplyst av 54 spotlights. I den vestlige enden av området stod Palace of Fine Arts, som inneholdt malerier og skulpturer fra hele verden. Dette er den eneste bygning som er bevart fram til i dag, etter en renovering i 1960.
Utstillingens forlystelsespark, The Zone, lå i den østlige delen av området. Her fantes store modeller av Grand Canyon, Yellowstone nasjonalpark og en del av Panamakanalen.
Hakkebøf

Hakkebøf er en tradisjonell dansk matrett som ofte spises sammen med stekt løk, poteter og brun saus. Blant andre ingredienser kan være litt «surt og søtt» (sylteagurker, syltede rødbeter, rødkål eller lignende, samt en klatt tyttebærsyltetøy).
Hakkebøf er sirkelformet og består av hakket oksekjøtt som krydres på overflaten med salt og pepper og eventuelt andre krydderier, hvoretter den stekes på en panne i litt fett.